KLUBI 700
Olemme iloisia siitä, että katsot ohjelmaamme tänään.
Aluksi kerromme naisesta, joka luuli naineensa unelmien prinssin.
Susan Call joutuikin pelkäämään omaa aviomiestään.
Mies oli väkivaltainen ja uskoton.
Eräänä päivänä Susan otti lapset ja lähti.
Siihen pääsemiseksi tarvittiin erilaisia ihmeitä.
Mies tuli keittiöön ja halusi puhua.
Hän kertoi suhteestaan entiseen lastenhoitajaan.
Hän uhkasi tappaa minut jos yritän lähteä ja viedä lapset.
Tuntui kuin olisin katsonut puhdasta pahuutta silmiin.
Susan ei enää tunnistanut miestä, jonka tapasi collegessa.
Olkoon mies vaikka Joe. Hän oli kohtelias ja ystävällinen.
Hän vei minulta jalat alta.
Pian häiden jälkeen mustasukkaisuus tuli esiin.
Joe vahti kaikkia menojani, ja kenen kanssa olin.
Hän halusi vastata puhelimeeni, jotta tietäisi kuka siihen soitti.
Parilla oli kaksi lasta.
Joe alkoi juoda runsaasti, ja käyttää henkistä väkivaltaa.
Hän sanoi, että olin hyödytön ja huono äiti.
Hän halusi saada minut murtumaan ja epäilemään itseäni.
Pari riiteli jatkuvasti.
Kerran Joe löi nyrkillä seinään aivan pääni viereen.
Tiesin, ettemme olisi lasten kanssa turvassa, -
kun Joe rikkoi tavaroita ja sai raivokohtauksia.
Joe paljasti syrjähyppynsä ja uhkasi Susanin henkeä.
Silloin tiesin, etten voisi korjata avioliittoamme yksin.
En mennyt naimisiin erotakseni.
Susan tapasi asianajajan.
Hän sanoi, että 90 % tapauksista on pelkkää uhkailua.
Todellista vaaraa ei ole.
Mutta valitettavasti minä kuuluin tuohon 10 % joukkoon.
Susan käytti työmatkansa tilanteensa pohtimiseen.
Kerran hänen suosikkiradiokanavansa vaihtui.
Christian broadcasting oli ostanut aseman.
Ihmettelin, kuka oli valloittanut suosikkikanavani.
Uteliaisuudesta aloin kuunnella.
Lapsena Susan oli käynyt kirkossa. Lapsuusmuistot tulivat mieleen.
Ihmisten kertomukset elämästään olivat erilaisia kuin omani.
Heillä oli ollut sairauksia ja uskottomuutta.
Kaikenlaisia perheongelmia. Mutta kaikkia heitä yhdisti yksi asia.
Se oli toivo. Ja minäkin halusin tuon toivon.
Tilanne kotona jatkui samanlaisena.
Sanoin Jumalalle, että jos olet olemassa niin näytä se.
Pian sen jälkeen olimme poikani kanssa matkalla kotiin.
Jouduimme auto-onnettomuuteen.
Ihmeellistä, mutta kumpikaan meistä ei loukkaantunut.
Poikani sanoi nähneensä enkelin auton ikkunan sisäpuolella.
Enkeli sanoi, että kaikki järjestyy.
Menin kirkkoon sunnuntaina. - Susan meni yksin.
Musiikki ja sanoma koskettivat häntä.
Kun Amazing Grace alkoi, niin minä itkin.
Se muutti minut. Silloin ymmärsin, mitä usko on.
Se on sitä, että voin puhua Jumalalle.
Jumala kuuli minua, ja Hän vastasi.
Se on rauha, joka ylittää kaiken ymmärryksen.
Susan rukoili viisautta seuraavaan vaiheeseen.
Suunnittelin puoli vuotta lähtöä. Piilotin rahaa ja vaatteita.
Pakkasin hätälaukun nopeaa lähtöä varten.
Susan sai apua järjestöltä, joka auttaa perheväkivallan uhreja.
Eräänä aamuna Joen ollessa poissa he tulivat Susanin luo.
Susan ajoi 14 tunnin matkan päähän kotoa.
Pakoaamuna ajattelin, että jäämme kiinni.
En olisi ikinä turvassa.
Pelosta huolimatta päätin vain siirtyä aina seuraavaan vaiheeseen.
Sinä aamuna naapuri näki heidän pakkaavan autoa.
Nainen yritti soittaa Joelle koko ajan.
Hän oletti, että Joe on uhri tilanteessamme.
Naisen puhelut eivät menneet läpi.
Se oli yksi Jumalan tavoista auttaa meitä.
Jumala puhui Susanille hänen katsellessaan lapsiaan.
Katselin, kuinka he olivat innoissaan tulevasta elämästä.
Jumala kysyi minulta: "Mitä sinä katsot?"
"Katsotko omaa haavoittuvuuttasi? Uskottomuutta?"
"Katsotko kaikkea sitä, mitä olisi voinut olla?"
"Ajatteletko, ettei sinulla voi olla turvallista tulevaisuutta?"
"Minä olen Jumala, ja minulle kaikki on mahdollista."
On niin helppoa katsoa elämän peruutuspeiliin.
Jumalaan luottamalla eteemme au- keaa kuitenkin uudet mahdollisuudet.
Susan odotti useamman kuukauden ennen huoltajuuskäsittelyä.
Mies sai valvotun tapaamisoikeuden ja Susan antoi hänelle anteeksi.
Jos en olisi antanut hänelle anteeksi, -
niin olisin pitänyt Jeesuksen ristintyötä riittämättömänä.
Antaessani anteeksi minä sain itse siitä hyödyn.
Susan meni myöhemmin uusiin naimisiin.
Hän puhuu naisille perheväkivallasta.
Tarkoitukseni on rohkaista muita elämäntarinallani.
Muistellessani kaikkia saamiani vastauksia rukouksiini, -
luottamukseni Jumalaan vahvistuu.
En voi rajoittaa Häntä siihen, mikä minusta on mahdollista.
Pyydän asioita, joista en tiedä kuinka ne voivat toteutua.
Jumala antoi minulle elinikäisen toivon lähteen.
Sinäkin voit saada elinikäisen toivon lähteen.
Jotkut teistä katsojista ovat perheväkivallan loukussa.
Väkivaltainen puoliso voi myös olla nainen.
Väkivalta voi olla fyysistä tai henkistä.
Avioliitosta onkin tullut loukku. Se pitäisi olla taivas maan päällä.
Siitä voi tulla helvetti. Mutta siitä voi päästä pois.
Kaiken alku on Jeesuksen tunteminen.
Jeesus, Suuri Paimen, johtaa sinut turvaan.
Onneksi on myös järjestöjä, jotka auttavat väkivallan uhreja.
Mutta jos haluat tuntea vapauden, -
aloita Herrasta. Rukoile kanssani nämä sanat.
Tee se kanssani. Herra Jeesus Kristus, -
kiitän sinua siitä, että kuolit puolestani.
Kiitän siitä, että rakastat minua ja olet toivon lähde.
Luotan sinuun.
Annan vaikeuteni sinun käsiisi.
Sinä tiedät, mistä on kyse ja miten vakavia ongelmani ovat.
Pyydän sinua, Herra, vapauta minut.
Pyydän tätä sinun pyhän nimesi kautta. Aamen.
Jos rukoilit kanssani, niin soita meille.
Jos tarvitset apua, meillä on ihmisiä jotka auttavat.
Linjoillamme on ihmisiä, jotka välittävät.
Tulossa; yksi rukous, joka muuttaa kaiken.
Anne Graham Lotz kertoo mikä se on ja kuinka se toimii sinulla.
Tiedän, miltä tuntuu olla yksin. - Olla nälissään.
Olla peloissaan. - En ole juhlinut syntymäpäiviäni.
Minulla ei ole perhettä.
Minä olen orpo.
Meitä on miljoonia muitakin.
Yhdessä voimme auttaa.
Voimme muuttaa näiden lasten elämän.
Tule mukaan Orphan's Promise -järjestöön.
Työ ulottuu eri maanosiin.
Se sisältää majoituksen, ruuan, koulutuksen, työvalmennuksen -
ja toivoa yksinäisille lapsille.
Jeesus sanoi, että minkä teette vähäisimmälle veljelle, teette Hänelle.
Tue Orphan's Promise- järjestöä ja rakasta lasta.
Sinulla on kaikki, minkä piti tehdä sinut onnelliseksi.
Ura, perhe ja ystävät.
Elämä on silti tyhjää. Jotain puuttuu.
Vain Jumala voi tuoda tarkoituksen elämään.
Onnellisuus tulee Hänen tuntemisestaan.
Katso ohjelmastamme, kuinka Hän voi muuttaa elämäsi.
No niin, uskovat, nyt on aika kiiruhtaa taivaan porteille.
Tuntuuko sinusta joskus, ettei rukouksiasi kuulla?
Sinun on aika kokeilla Danielin rukousta.
Anne Graham Lotz on julistanut Jumalan sanaa jo 30 vuotta.
Hän on perheen paras sananjulistaja.
Sitä mieltä on hänen isänsä Billy Graham.
Isänsä tavoin Anne on myös menestynyt kirjailija.
“Just Give Me Jesus” -tapahtumia on pidetty yli 30 kaupungissa.
Kirjassaan “The Daniel Prayer" Anne kertoo -
profeetta Danielin rukouksesta, ja opettaa rukoilemaan tehokkaasti.
Nyt jos koskaan tälle kirjalle on tarvetta.
Olemme saaneet Anne Graham Lotzin vieraaksemme.
Täyttääkö isäsi todella 98 vuotta tänä vuonna?
- Kyllä, marraskuussa. - Hän kirjoitti juuri kirjankin.
Miten isäsi voi? - Hyvin. Hän on 97.
Hän ei pysty liikkumaan kuin pyörätuolilla.
Mutta ruoka maistuu silti. Soitin hänelle Isänpäivänä.
Hän tunnisti ääneni ja sanoi rakastavansa minua.
En pääse katsomaan häntä niin usein kuin haluaisin.
Mutta en tiedä olisiko mikään määrä riittävä.
Toivon, että ihmiset rukoilisivat Billyn puolesta.
Jumalalla on jokin tarkoitus pitää häntä täällä.
Isä on uskollinen Jumalalle loppuun asti.
Me kaikki rakastamme Billyä.
Olet kirjoittanut kirjan “The Daniel Prayer”. Kerro siitä.
Danielin rukous on Danielin kirjan 9. luvussa.
Hän rukoili sen kansansa puolesta, joka oli erossa Jumalasta.
Hän perusti rukouksensa Jumalan sanaan.
Hän löysi Jeremian kirjasta lupauksen, -
jossa 70 vuoden kuluttua Jumala lupasi vapauttaa kansansa, -
jos he kääntyisivät Hänen puoleensa kaikesta sydämestään. (Jer. 29:13)
Daniel tunnisti yhteyden kansansa ongelmiin.
Daniel rukoili Jumalan sanat takaisin Hänelle.
Danielin rukous on epätoivon rukous.
Se ei ole mikään tavallinen iltarukous.
Kaikki muu jätetään, ja keskitytään Jumalaan.
Kun Jumala on ainoa toivo.
Juudan kansa oli silloin Jumalan tuomion alla.
Mitä yhteistä on nykyajan Amerikalla ja muinaisella Juudalla?
2. Aikakirjan lopussa Jumala lähetti useita viestejä, -
Juudalle, että tuomio tulisi jos he eivät tekisi parannusta.
Juudasta tuli entistäkin uhmakkaampi.
Lopulta Jumala kääntyi Juudaa vastaan, -
ja lähetti Nebukadnessarin. Tuomio kesti 22 vuotta.
Nebukadnessarin hyökkäyksestä Jerusalemin tuhoon asti.
Daniel otettiin pois ensimmäisen hyökkäyksen aikana.
Jumala ei koskaan hiivi eikä tee yllätyshyökkäyksiä.
Hän varoittaa aina etukäteen. Hän on varoittanut Amerikkaa.
Suurinta osaa amerikkalaisista ei kiinnosta.
Muutamaa poikkeusta lukuunottamatta kansamme on, -
moraalisesti ja hengellisesti romahtamassa.
Pelkään, että paluuta ei enää ole. Psalmin kirjoittaja sanoo, -
että huuda Herraa avuksi, ja ehkä löydät Hänet.
Eli voi tulla aika jolloin Jumalaa ei voi löytää.
Syntiemme takia Hän ei enää kuuntele meitä.
En usko, että on vielä myöhäistä. Monet ihmiset rukoilevat.
Nyt on aika rukoilla Danielin lailla, ennen kuin on liian myöhäistä.
Jumala on ainoa toivomme, ja meidän täytyy rukoilla Häntä.
Danielinkin aikana näytti, ettei toivoa ollut.
Silti hän jatkoi rukoilemista, ja näki ihmeen tapahtuvan.
Kyyroksella ei ollut mitään syytä päästää heitä pois.
Niin, se oli yllättävää. Daniel rukoili 67:ntenä vuonna, -
ja kolme vuotta myöhemmin Jumala piti lupauksensa.
Kyyros vain päätti yhtäkkiä päästää Juudan kansan lähtemään.
Hän antoi määräyksen, että kaikki saavat lähteä.
Danielin Jumala on meidänkin Jumalamme.
Hän vastaa rukouksiin, ja tekee ihmeitä.
Mutta Hän vaatii meitä tekemään parannuksen synneistämme.
Ja se alkaa seurakunnasta. On helppoa syyttää yhteiskuntaa.
Yhteiskunnassa on paljon syntiä.
Mutta Jumalan ihmisinä meidän tulee tutkia ensin omaa sydäntämme.
Meidän tulee tehdä parannus omista synneistämme.
"Jumala, sinä sanoit että jos kansasi nöyrtyy, -
ja etsii kasvojasi, jos käännymme pahoilta teiltämme, -
niin sinä kuulet ja annat anteeksi." (2. Aik. 7:14)
Danielin rukous ei siis ole vain valtioita varten.
Ei. Sitä voi rukoilla vaikka jos puoliso jättää.
Se on epätoivoisen ihmisen rukous.
Se on toimivan rukouksen malli.
Jumala lähetti Danielin luo enkelin sanomaan: -
"Olet syvästi kunnioitettu, Daniel."
Danielin tavoin rukoilevaa ihmistä kunnioitetaan Taivaassa.
Rukoilit itsekin Danielin rukousta, kun itselläsi oli vaikeaa.
Mitä tapahtui? - Olen ollut naimisissa 49 vuotta.
Olen ollut mieheni omaishoitaja 3 vuotta.
Olin tullut kotiin matkalta, ja Jumala kehotti rukoilemaan.
Nyt olisi aika olla kotona miehen kanssa.
Viime elokuussa löysin hänet elottomana uima-altaastamme.
Hänet laitettiin hengityskoneeseen. Kahden päivän kuluttua -
kone sammutettiin ja hän siirtyi Isän luo.
Kaipaan häntä kovasti. Isänpäivä oli minulle vaikea.
Silloin ajattelen hänen sairauttaan ja kaikkea sitä.
Olen kiitollinen, että Jumala vapautti hänet.
Uskon, että Jeesus on ylösnousemus ja elämä.
Jos kuolemme uskossa, me saamme elää.
Uskon, että mieheni on enemmän elossa kuin koskaan.
Taivaassa olemme jälleen yhdessä.
Katson toiveikkaana eteenpäin. - Olitte naimisissa 49 vuotta.
Tänä vuonna olisi tullut 50 vuotta täyteen.
49 vuotta rakastamasi miehen kanssa.
Tapasin hänet 17-vuotiaana. Hän oli elämäni keskipiste.
Jos joku katsojista on samanlaisessa tilanteessa, -
haluan sanoa, että rukoileminen on tietenkin yksi iso asia.
Toinen on keskittyminen siunauksiin.
Sen sijaan, että keskittyisin suruun ja kipuun, -
keskityn niihin siunauksiin joita Jumala minulle vuodattaa.
Kyynelistä ja surun hetkistä huolimatta olen kiitollinen.
Olen iloinen ja kiitollinen, koska Jumala on Jumala.
Hän on uskollinen meille aivan kuten oli Danielillekin.
Hän on uskollinen sinulle.
Jumala ei voi olla vähemmän kuin mitä Hän on.
Hän pitää uskollisesti lupauksensa ja varoituksensa.
Hän vastaa rukouksiin, mutta vain jos me pyydämme.
Rukoillaan siis.
Anne, sinun kirjasi on muuttanut monen ihmisen elämän.
Se todella vaikuttaa ihmisiin. Kiitos, kun kirjoitit sen.
Lisää voit lukea Annen kirjasta “The Daniel Prayer”.
Jumalan siunausta sinulle, Anne. - Kiitos Wendy. Kiitos.
Tulossa kysymystuokio Patin kanssa. Sen haluat nähdä.
"Mieheni ei ole kristitty. Hän rukoilee muita jumalia, -
ja loukkaantuu kun otan asian puheeksi. Mitä tehdä?" -Iris
Menkää siis ja tehkää kaikki kansat minun opetuslapsikseni...
Alussa loi Jumala taivaan ja maan.
Ja kaikki oli hyvin. Jumala loi meidät yhteyteensä.
Elämään yhdessä perheenä.
Hän rakastaa jokaista kansaa, heimoa ja ihmistä.
Käännyimme Hänen luotaan. Syntimme erottaa meidät Hänestä.
Hän ei ole unohtanut meitä. Jeesus tuli taivaasta luoksemme.
Hänet ristiinnaulittiin syntiemme vuoksi.
Hän nousi kuolleista ja elää tänään.
Jeesus palaa takaisin. Sitä me odotamme.
Siihen saakka jaamme Jumalan rakkautta englanniksi, -
saksaksi, portugaliksi, japaniksi.
Jotta jokainen voisi oppia tuntemaan Jeesuksen.
Tämä on tehtävämme - intomme - tulevaisuutemme.
CBN 50 VUOTTA
Nyt on kysymysten aika. - Meillä on hyviä kysymyksiä.
"Olen ollut uskossa 3 vuotta. Mieheni ei innostu kristinuskosta."
"Hän rukoilee Pyhää Mikaelia, Buddhaa ja Jeesus-lasta."
"Hän loukkaantuu, kun otan asian puheeksi. Mitä tehdä?" - Iris
Raamattu sanoo, että uskova vaimo voi johtaa miehensä uskoon.
Se ei tapahdu sanomalla, vaan elämällä.
Siinä on vastaus. Elä elämääsi uskovana.
Näytä, miten iloinen olet kun Herra on elämässäsi.
Toivottavasti miehesi pääsee irti harhaluuloistaan.
Hän alkaa ihmetellä kuinka voit olla onnellinen vaikeuksissakin.
Silloin vastaat, että Jeesuksen takia.
"Pat, onko hyvä ajatus pyytää Jeesusta Herrakseen -
joka rukouksessa, vaikka olisikin jo uskossa."
"Rakastan Häntä ja arvostan sitä mitä Hän teki ristillä -
minun ja monien muiden tähden." - Danielle
Menet naimisiin, koska rakastat vaimoasi.
Hän on sinulle hyvä, joten haluat mennä uudelleen naimisiin.
Saat hyvää ruokaa, ja taas haluat mennä naimisiin.
Mukavan illan jälkeen haluat taas mennä naimisiin.
Olet jo naimisissa, joten pysy naimisissa ja ole iloinen.
Sama juttu pätee Herrankin kanssa. Ei sitä tarvitse toistaa.
Olet antanut elämäsi Herralle. Jatka elämääsi Hänen kanssaan.
Olisi kyllä kivaa taas pukeutua häämekkoon.
Mikäs siinä, jos vaan mahtuu päälle.
"Olen ollut kristitty helmikuusta asti."
"Olen yrittänyt lopettaa huonot tavat ja luopua synnistä."
"Lopetin tupakoinnin sähkötupakan avulla."
"Onko sähkötupakan käyttö syntiä? Rangaistaanko minua siitä?" - Josh
Ei Jumala istu taivaassa odottamassa, -
että pääsee rankaisemaan ihmisiä tupakanpoltosta.
Tai pornolehden lukemisesta tai mistään sellaisesta.
Jumala rakastaa sinua ja haluaa sinut osaksi elämäänsä.
Hän haluaa jakaa elämänsä sinun kanssasi.
Sinä olet jo parantanut tapojasi ja haluat olla puhdas.
Sinulla on siis sähkötupakka.
"Kaikki, mikä ei ole uskosta, on syntiä." (Room. 14:23)
Se on väärin, jos koet sen olevan väärin.
Et joudu kadotukseen sähkötupakan takia.
Jumala rakastaa sinua ja haluaa sinut osaksi valtakuntaansa.
Ainakin hän yrittää päästä eroon nikotiinista.
Kyllä, se on hyvä asia. Mutta tärkeintä on, että rakastat Häntä.
Pietari vastasi Jeesukselle rakastavansa häntä. (Joh. 21:16)
Jumala haluaa rakkauttamme. - Rakkaus peittää paljotkin synnit.
"Vanhempani eivät anna minun katsoa mitään maallisia juttuja."
"Joskus katson salaa jotain lempiohjelmaani."
"Ohjelma on ok, mutta onko väärin uhmata vanhempiani?"
"Mielestäni he menevät liian pitkälle." - Michelle
Olen samaa mieltä kanssasi, mutta on parasta totella vanhempiasi.
Vanhassa juutalaisten perinteessä ajateltiin näin.
Tehdään laki.
Joku voi rikkoa lakia, joten rakennetaan aita sen ympärille.
Rikkoakseen lakia pitää ensin rikkoa aita.
Sen ympärille rakennetaan taas aita.
Lopulta sääntöjä ja määräyksiä riittää.
Yhden säännön rikkominen on syntiä ja pääsy Taivaaseen on menetetty.
Se on lakihenkisyyttä pahimmillaan. Rakkaus ei ole sääntöjen sarja.
Rakkaus Jumalaan on kuin avioliitto.
Se on rakkauteen perustuva suhde, ei sarja sääntöjä.
Meidän tulee ymmärtää tämä. Seurakunnissa opetetaan sääntöjä.
Jumalaa eivät kiinnosta säännöt, vaan sinä ja hän yhdessä.
Okei. - Siinä kaikki tällä kertaa.
Mihin aika katosi? - Olit niin hyvä, -
että lopetamme huipulla. - Olipa kauniisti sanottu.
Lopetamme näihin Psalmin 91:15-16 sanoihin.
"...minä olen hänen tykönänsä, kun hänellä on ahdistus, -
minä vapahdan hänet ja saatan hänet kunniaan."
"Minä ravitsen hänet pitkällä iällä -
ja suon hänen nähdä antamani pelastuksen."
Isäni kuoli ennen kuin synnyin.
Äitini kuoli minun synnytykseeni.
Aiemmin minun piti työskennellä koko ajan.
Mutta nyt pääsen kouluun ja opin asioita.
Uusi perheeni ja ystävät rakastavat minua paljon. Tykkään olla täällä.
Sinun tukesi tekee tämän mahdolliseksi.
Tuhannet saavat uuden alun elämässä, koska välität ja tuet heitä.
Kiitos teille, jotka liityitte Klubi 700:aan.
Apunne saa muutoksen aikaan.
Kun autamme yhdessä, ihmeitä tapahtuu.
Kaipaatko kuuntelijaa?
Rukouspalvelijat ja sielunhoitajat päivystävät puhelinlinjoilla.
Soita rukouspuhelimeemme.
Suomennos: Elina Parker